אסתר ואבי עופרים

אסתר ואבי עופרים היה צמד מוזיקלי ישראלי שפעל בשנות ה-60 של המאה ה-20 אשר הורכב מהזוג הנשוי אבי עופרים ואסתר עופרים. הצמד זכה להצלחה בינלאומית ניכרת, ובמיוחד בגרמניה. הלהיטים הגדולים ביותר של הצמד באירופה היו השירים "One More Dance", "Morning of My Life" ו"סינדרלה רוקפלה".

== קריירה ==
אסתר זייד (נולדה ב-13 ביוני 1941) הכירה את הגיטריסט והרקדן אברהם "אבי" רייכשטדט (5 באוקטובר 1937 – 4 במאי 2018) בישראל בשנת 1958. אסתר, ששרה עוד מגיל צעיר, הייתה תלמידה בסטודיו לריקוד של אבי בחיפה. הזוג התחתן ב-11 בדצמבר 1958.<ref></ref> לאחר שאסתר שירתה בצה"ל במשך ארבעה חודשים הזוג החל לשיר יחד בביתם עוד לפני שהם החליטו להשיק את הקריירה המוזיקלית המקצועית.<ref></ref> אסתר הצטרפה בהמשך להרכב "עופרים", שנוסד על ידי אבי ושמוליק קראוס ב-1958. ההרכב שינה בהמשך את שמו ל"שלישיית עופרים" והופיע באותה העת בעיקר בחיפה. לבסוף שמוליק פרש מההרכב.
אסתר ואבי עופרים בהופעה ב-2 באוקטובר 1965
אסתר ואבי המשיכו להופיע כצמד במועדוני לילה. הם השתתפו בהמשך בסרט הגרמני-ישראלי הראשון "חולות בוערים" שיצא ב-1960. הצמד ביצע בין היתר גרסאות מחודשת לשירים יהודיים ישנים ובשנת 1961 הוציא לשווקים את אלבום הבכורה "העופרים" בחברת התקליטים Israphon Records. בשנת 1961 זכתה אסתר במקום הראשון בפסטיבל הזמר הישראלי.<ref></ref><ref></ref> בשנת 1962 אסתר ואבי הוציאו לשווקים את האלבום "Foibles and Fables". שני האלבומים זכו להצלחה והושמעו באופן תדיר ברשת הרדיו קול ישראל בישראל. בהמשך קול ישראל שלחה את אסתר לפסטיבל הזמר הבינלאומי סופוט בפולין שם היא הצליחה להגיע למקום השני.<ref></ref>

בשנת 1963 אסתר ואבי עברו לגור בז'נבה שבשווייץ, והקליטו שם שירים בצרפתית, איטלקית, עברית ואנגלית עבור תחנת הרדיו המקומית Radio Suisse Romande. בהמשך אסתר ייצגה את שווייץ בתחרות האירוויזיון של 1963, שם היא הגיעה למקום השני. בהמשך הצמד החל להקליט שירים עבור חברת התקליטים Philips Records בגרמניה.<ref></ref> במהלך סבב הופעות בארצות הברית הצמד הקליט את האלבום "Esther Ofarim & Abraham" שכלל מוזיקת פולק.<ref></ref> בגרמניה האלבום הגיע בשיא ההצלחה למקום השני במצעד האלבומים הגרמני. השיר של הצמד "One More Dance (Your Husband Is Worse)", אשר פורסם לראשונה בדצמבר 1963, הפך ללהיט במהלך אותה התקופה בהולנד והגיע למקום ה-8 במצעד ההולנדי ב-1964.<ref></ref><ref></ref>

הצמד הפכו בהמשך לאחד מהרכבי הפופ המצליחים ביותר מבחינה מסחרית בגרמניה המערבית מאז מלחמת העולם השנייה.<ref></ref> האלבום של הצמד "The New Esther & Abi Ofarim", שהופק על ידי אבי, הצליח להגיע לצמרת מצעד הפופ הגרמני ושהה במיקום זה במשך שבועות רבים. עד שנת 1967 נמכרו מעל למיליון עותקים לאלבומים של הצמד בגרמניה.<ref name=":3"></ref>

בשיא ההצלחה של הצמד בגרמניה הוחלט לאסור להשמיע את השירים של הצמד ברדיו בישראל.<ref></ref> למרות האיסור, שהחל ב-1963,<ref></ref> בשנת 1966 יצא לשווקים בישראל האלבום "The New Esther & Abi Ofarim" תחת השם "שירו הללויה!" בישראל תחת חברת התקליטים Litratone Records.
אסתר ואבי עופרים ב-6 במרץ 1968
הלהיט הגדול ביותר של הצמד בגרמניה היה השיר "Morning of My Life", שנכתב על ידי להקת הבי ג'יז, אשר הגיע למקום השני במצעד הגרמני ב-1967.<ref name=":0"></ref> הצמד ביצע את השיר בספיישל הטלוויזיוני "Gala-Abend der Schallplatte 1967" שהתקיים בברלין והיה האירועי הטלוויזיוני הראשון באירופה.<ref></ref>

בשנת 1967 ערך הצמד סבב הופעות בינלאומי מצליח אשר במסגרתו הם הופיעו במיקומים שונים בארצות הברית ובלונדון. מאוחר יותר באותה השנה הם הוציאו לשווקים את האלבום "2 In 3" שהגיע בשיא לצמרת מצעד האלבומים הגרמני והגיע בשיא למקום השישי במצעד האלבומים הבריטי.<ref name=":1"></ref> הצמד קיבל בהמשך גם את אלבום הזהב השלישי שלהם עבור מכירות מיליון עותקים של האלבומים שלהם ברחבי העולם.<ref></ref>

במהלך הופעה של הצמד בתוכנית הבידור האמריקנית "The Smothers Brothers Comedy Hour" ב-1967 ביצע הצמד את השיר "Cinderella Rockefella" שנכתב על ידי מייסון וויליאמס וננסי איימס. הצמד ביצע גם את השיר בתוכנית הטלוויזיה הבריטית "The Eamonn Andrews Show" והדבר תרם רבות להצלחה של השיר במצעדים. בתחילת 1968 השיר נשאר במשך שלוש שבועות בצמרת מצעד הסינגלים הבריטי ונמכרו בסך הכל כחצי מיליון עותקים של הסינגל.<ref></ref><ref name="British Hit Singles & Albums"></ref> הסינגל הגיע למקום ה-68 במצעד הפזמונים האמריקני ונכלל גם ב-top 10 במצעדים שונים באירופה. שיר נוסף של הצמד שזכה להצלחה רבה היה השיר "One More Dance" שהיה גרסה באנגלית לשיר הגרמני שלהם "Noch einen Tanz" משנת 1966.

בשנת 1968 הצמד הופיע בקאן שבצרפת, בפסטיבל "Majorca Pop Jazz Festival" בספרד וב-"Grand Gala du Disque" בהולנד.<ref></ref><ref></ref><ref></ref> הצמד הופיע גם בפני המלכה אליזבת בלונדון.<ref></ref>

הקלטות של שירים שהצמד ביצע במהלך סבב ההופעות האירופי בשנת 1969 פורסמו בשנת 1969 באלבום "Ofarim Concert – Live 1969" שהגיע למקום ה-29 בבריטניה.

במרץ 1969 הצמד ביצע את המופע האחרון שלהם ביחד בקלן. בשנת 1970 הזוג התגרש.<ref></ref>

== דיסקוגרפיה נבחרת ==
=== אלבומי אולפן ===
* 1961: "Ha Ofarim (The Roes)"
* 1962: "Mousar Adin (Foibles and Fables)"
* 1963: "Esther Ofarim and Abraham (Songs der Welt)"
* 1964: "Melodie einer Nacht"
* 1965: "That's Our Song (Neue Songs der Welt)"
* 1966: "Noch einen Tanz"
* 1966: "Sing Hallelujah! (Das Neue Ofarim Album)"
* 1967: "2 in 3"
* 1967: "Cinderella-Rockefella"
* 1968: "Up to Date"
* 1969: "Ofarim Concert – Live 1969"
* 1972: "Rak Ivrit"

=== אלבומי אוסף ===
* 1965: "Ester en Abraham Ofarim" / "Lieder und Songs"
* 1967: "Esther + Abi Ofarim"
* 1967: "2. Folge"
* 1968: "Songs & Hits"
* 1972: "Esther & Abi Ofarim"
* 1972: "Die Ofarim-Story"
* 1997: "Songs of Our Life"
* 2002: "Meisterstücke"

==קישורים חיצוניים==

==הערות שוליים==

קטגוריה:להקות פופ ישראליות
קטגוריה:צמדים מוזיקליים ישראלים